Mestské zastupiteľstvo v Košiciach

Uznesenie
z XII. rokovania Mestského zastupiteľstva v Košiciach,
zo dňa 18. júna 2012	     	                              číslo: 348

Nakladanie s majetkom mesta Košice – zámena pozemkov a podielov na pozemkoch 
v k. ú. Košická Nová Ves s Ing. Tomášom Lengyelom a Walterom Plachetkom

Mestské zastupiteľstvo v Košiciach
podľa § 9 ods. 2 písm. c) a § 9a ods. 8 písm. e) zákona č. 138/1991 Zb. o majetku obcí v znení neskorších predpisov a podľa § 6 ods. 2 písm. b) a § 29 ods. 1 písm. a), b) Štatútu mesta Košice

schvaľuje 

zámenu pozemkov – registra KN-C parc. č. 1667 zastavané plochy a nádvoria s výmerou     41 m², časti pozemku parc. č. 1668 zastavané plochy a nádvoria (diel č. 1 s výmerou 236 m²), časti pozemku parc. č. 1670 zastavané plochy a nádvoria (diel č. 3 s výmerou 245 m²) vo výlučnom vlastníctve mesta Košice a  spoluvlastnícky podiel časti pozemku parc. č. 1669 zastavané plochy a nádvoria (diel č. 2 s výmerou 225 m²) v k. ú. Košická Nová Ves  v podielovom spoluvlastníctve mesta Košice v podiele 6/9 k celku do podielového spoluvlastníctva Ing. Tomáša Lengyela a Waltera Plachetku každému v podiele 1/2 k celku za  spoluvlastnícke podiely časti pozemku registra KN-C parc. č. 1669 zastavané plochy a nádvoria s výmerou 2017 m² v podielovom spoluvlastníctve Ing. Tomáša Lengyela  v podiele 1/6 k celku a Waltera Plachetku v podiele 1/6 k celku v k. ú. Košická Nová Ves do výlučného vlastníctva mesta Košice podľa GP č. 8/2012 zo dňa 4.3.2012 s finančným vyrovnaním vo výške 124,- € v prospech mesta Košice.
	
Prevod predmetných nehnuteľností vo vlastníctve a spoluvlastníctve mesta Košice je prípadom hodným osobitného zreteľa, ktorý spočíva vo verejnom záujme mesta Košice. Schvaľovanou zámenou dôjde k  vysporiadaniu podielového spoluvlastníctva pozemku parc. č. 1669 v k. ú. Košická Nová Ves určeného na nízkopodlažnú zástavbu, ktorý mesto Košice nadobudne do výlučného vlastníctva. 

	MUDr. Richard Raši, PhD., MPH	
	primátor mesta Košice
	Podpísal dňa: 25. 06. 2012

Za správnosť:   Ing. Pavol Lazúr
                         Ing. Juraj Tache

Zapisovateľka: Blanka Lukáčová